
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 243 

24 Φεβρουάριου 2006 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αναδιάρθρωση της Υπηρεσίας της Βουλής “Προϊστάμε¬ 
νη Αρχή” για την εποπτεία των έργων της Βουλής. 1 
Έναρξη ισχύος των νέων μοναδικών συντελεστών 
καθαρού κέρδους (ΠΟΑ 1004/2006) που εφαρμό¬ 
ζονται, κατά περίπτωση, στα ακαθάριστα έσοδα 
ή τις αγορές αγαθών των εμπορικών και βιομη¬ 


χανικών επιχειρήσεων. 2 

Παράταση προθεσμίας υποβολής δήλωσης φορολο¬ 
γίας εισοδήματος οικ. έτους 2006 των πρατηρι- 
ούχων υγρών καυσίμων (βενζινοπωλών). 3 


Συγκρότηση ομάδας εργασίας για την εκπόνηση 
αναλογιστικών - οικονομικών μελετών για θέματα 
της Εταιρείας Ολυμπιακές Αερογραμμές και του 
Ομίλου Ολυμπιακή Αεροπορία - Υπηρεσίες Α.Ε., 
του Ταμείου Αρωγής Προσωπικού Ο.Τ.Ε., την εκτί¬ 
μηση της πορείας οικονομικών μεγεθών του ΕΤΕ- 
ΑΜ και για την επίλυση χρόνιων προβλημάτων 


των ατόμων ειδικών κοινωνικών ομάδων. 4 

Καθορισμός του ύψους επιχορήγησης του «ΩΝΑΣΕΙ- 
ΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» για το οι¬ 
κονομικό έτος 2006. 5 

Καθορισμός του ύψους επιχορήγησης του Γενικού 
Νοσοκομείου ΠΑΠΑΓΕΩΡΓΙΟΥ για το οικονομικό 

έτος 2006. 6 

Επέκταση τοπικής αρμοδιότητας αστυνομικών υπη¬ 
ρεσιών. 7 

Τροποποίηση της κοινής υπουργικής απόφασης Οικο¬ 
νομίας και Οικονομικών - ΥΕΝ Αριθμ. Πρωτ. 3627.11/ 
06/9.9.2004 «Επιδότηση Πρακτικής Άσκησης Α' ετών 
σπουδαστών ΑΕΝ επί πλοίου, ετών 2004-2006».... 8 

Τροποποίηση της συστατικής πράξης της Δημοτικής 
επιχείρησης Πολιτισμού, Αθλητισμού, Τουρισμού 

και Κοινωνικής Αλληλεγγύης Δήμου Ποταμιάς. 9 

Χορήγηση άδειας ασκήσεως επαγγέλματος Κοινω¬ 
νικού Λειτουργού στην Πλασκασοβίτη Αλεξάνδρα 
του Αλεξ. κάτοικο Πατρών. 10 


ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2/59004/0025 
απόφαση Υφυπουργού Οικονομίας και Οικονομι¬ 
κών. 11 


Α ΠΟΦΑΣΕΙ Σ 

Αριθμ. 1430/1130 (1) 

Αναδιάρθρωση της Υπηρεσίας της Βουλής “Προϊσταμέ- 
νη Αρχή” για την εποπτεία των έργων της Βουλής. 

Η ΠΡΟΕΔΡΟΣ ΤΗΣ ΒΟΥΛΗΣ ΤΩΝ ΕΛΛΗΝΩΝ 

Έχοντας υπόψη : 

1. Τις διατάξεις των άρθρων 15 παρ. 2 (γ), 18 παρ. 1 και 
146 παρ. 3 του υπηρεσιακού Κανονισμού της Βουλής 
όπως τροποποιήθηκε. 

2. Τις διατάξεις των άρθρων του ν. 1418/1984 Δημόσια 
Έργα και ρυθμίσεις συναφών θεμάτων και του εκτελε¬ 
στικού του π.δ. 609/1985 όπως αυτά ισχύουν σήμερα ως 
και του ν. 3316/2005 ανάθεση και εκτέλεση δημοσίων 
συμβάσεων εκπόνησης μελετών που προβλέπουν την 
υπηρεσία που καλείται “Προϊσταμένη Αρχή” ή Έποπτεύ- 
ουσα Αρχή” ως Αρχή ή υπηρεσία ή όργανο του φορέα 
κατασκευής του έργου που εποπτεύει την κατασκευή 
του έργου και ιδίως αποφασίζει για κάθε μεταβολή των 
όρων της σύμβασης ή άλλων στοιχείων αυτής όπου 
αυτό ορίζεται από το Νόμο. 

3. Τις υπηρεσιακές ανάγκες. 

4. Το Δ16α/07/56/ΑΦ/Ορθή Επανάληψη 7.2.2006 έγγρα¬ 
φο της Διεύθυνσης Δ16α/ ΥΠΕΧΩΔΕ/ΓΓΔΕ για αντικα¬ 
τάσταση εκπροσώπων του, που στελεχώνουν την εν 
λόγω υπηρεσία, αποφασίζουμε : 

Αναδιαρθρώνουμε την προβλεπόμενη από το άρθρο 
146 παρ. 3 του υπηρεσιακού Κανονισμού της Βουλής 
υπηρεσία που καλείται “Προϊσταμένη Αρχή” με καθήκο¬ 
ντα εποπτείας των έργων της Βουλής και με τις προ- 
βλεπόμενες εν γένει από τους Νόμους αρμοδιότητες, με 
τεχνικούς υπαλλήλους που ανήκουν στη Γ ενική Γ ραμ- 
ματεία Δημοσίων Έργων του ΥΠΕΧΩΔΕ και θα ασκούν 
παράλληλα καθήκοντα και στη Βουλής, ήτοι τους : 

1. Μαρία Μπαβέλα, Αρχιτέκτονα Μηχανικό, με βαθμό 
Α' του κλάδου ΠΕ Αρχιτεκτόνων Μηχανικών, που υπη¬ 
ρετεί στην ΕΥΔΕ Α/Δ ΝΕ με αναπληρώτρια την Βασιλική 
Κούση, Αορίστου χρόνου του κλάδου ΠΕ Αρχιτεκτόνων 
Μηχανικών, που υπηρετεί στον ΤΑΣ Αχαρνών. 

2. Κων/νο Ηλιόπουλο, με βαθμό Α' του κλάδου ΠΕ 
Πολιτικών Μηχανικών, που υπηρετεί στην ΔΕΕΠΠ, με 
αναπληρωτή τον Τηλέμαχο Ψαριανό, με βαθμό Α' του 
κλάδου ΠΕ Πολιτικών Μηχανικών, που υπηρετεί στη 
Δ7. 

3. Γεώργιο Παπαντωνίου, με βαθμό Α' του κλάδου ΠΕ 
Μ-Η Μηχανικών, που υπηρετεί στη Δ13, με αναπληρωτή 
τον Παναγιώτη Παναγάκο, με βαθμό Α' του κλάδου ΠΕ 
Μ-Η Μηχανικών, που υπηρετεί στη Δ3. 

Προϊστάμενος της Υπηρεσίας αυτής ορίζεται ο Γ ενι¬ 
κός Γραμματέας της Βουλής. 

Καθήκοντα γραμματειακά της υπηρεσίας αυτής θα 
ασκούν υπάλληλοι της Βουλής. 

Η υπηρεσία αυτή θα εργάζεται περιοδικά όταν έχει 
αντικείμενο της αρμοδιότητάς της στο οικείο γραφείο 
της Βουλής. 

Η με αριθ. πρωτ. Βουλής 196/165/13.1.2004 απόφαση 
Προέδρου της Βουλής παύει να ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2006 

Η ΠΡΟΕΔΡΟΣ ΤΗΣ ΒΟΥΛΗΣ 

ΑΝΝΑ ΜΠΕΝΑΚΗ - ΨΑΡΟΥΔΑ 
-♦- 

Αριθμ. 1018842/5253/Γ 0 012 (2) 

Έναρξη ισχύος των νέων μοναδικών συντελεστών κα¬ 
θαρού κέρδους (ΠΟΑ 1004/2006) που εφαρμόζονται, 
κατά περίπτωση, στα ακαθάριστα έσοδα ή τις αγο¬ 
ρές αγαθών των εμπορικών και βιομηχανικών επι¬ 
χειρήσεων. 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις των παραγρ. 1, 2 και 4 του άρθρου 
32 του Κώδικα Φορολογίας Εισοδήματος (ν. 2238/1994 
- ΦΕΚ 151/Α', όπως ισχύει σήμερα). 

2. Το γεγονός ότι, η ισχύς από το οικονομικό έτος 2006 
(χρήση 2005) των μοναδικών συντελεστών καθαρού 
κέρδους, που καθορίστηκαν με την 1004925/15062/ΠΟΛ 
1004/Γ0012/19.1.2006 απόφαση του Υπουργού Οικονομίας 
και Οικονομικών δημιουργεί προβλήματα, αφενός μεν 
κατά τον υπολογισμό των ακαθαρίστων εσόδων και του 
προς απόδοση Φ.Π.Α των επιχειρήσεων που για τη χρή¬ 
ση 2005, σύμφωνα με τις διατάξεις του Κ.Β.Σ, δεν είχαν 
υποχρέωση τήρησης βιβλίων ή που τήρησαν βιβλία Α' 
κατηγορίας του Κ.Β.Σ και αφετέρου στις περιπτώσεις 
μετάταξης από 1.1.2006 των επιχειρήσεων από το ένα 
καθεστώς του ΦΠΑ σε άλλο. 

3. Τις διατάξεις της αριθ.37930/ΔΙ0Ε/ 1264/14.10.2005 
(ΦΕΚ 1432/Β') κοινής απόφασης του Πρωθυπουργού και 
του Υπουργού Οικονομίας και Οικονομικών, με την οποία 
ανατέθηκαν αρμοδιότητες στους Υφυπουργούς Οικο¬ 
νομίας και Οικονομικών και 

4. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε : 

1. Συμπληρώνουμε την παραγρ. 3 της αριθ. 1004925/ 
15062/ΠΟΛ 1004/Γ0012/19.1.2006 απόφασης του Υπουρ¬ 
γού Οικονομίας και Οικονομικών, ως ακολούθως: 

Ειδικά, για τις επιχειρήσεις που σύμφωνα με τις δι¬ 
ατάξεις του Κ.Β.Σ. δεν έχουν υποχρέωση να τηρούν 
βιβλία ή που τηρούν βιβλία Α' κατηγορίας του Κ.Β.Σ., οι 
μοναδικοί συντελεστές καθαρού κέρδους που εφαρμό¬ 
ζονται, κατά περίπτωση, στα ακαθάριστα έσοδα ή τις 
αγορές αγαθών θα ισχύσουν από 1.1.2006 (οικονομικό 
έτος 2007). 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Φεβρουάριου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. 1018848/366/Α 0 012 (3) 

Παράταση προθεσμίας υποβολής δήλωσης φορολογί¬ 
ας εισοδήματος οικ. έτους 2006 των πρατηριούχων 
υγρών καυσίμων (βενζινοπωλών). 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 5 του άρθρου 22 του ν. 
2020/1992 (ΦΕΚ 34Α) με τις οποίες παρέχεται εξουσιο¬ 
δότηση στον Υπουργό Οικονομίας και Οικονομικών να 
παρατείνει με απόφαση, τις προθεσμίες που ορίζονται 
από τις κείμενες φορολογικές διατάξεις για υποβολή 
φορολογικών δηλώσεων σε εξαιρετικές περιπτώσεις. 

2. Την κοινή απόφαση του Πρωθυπουργού και του Υπουρ¬ 
γού Οικονομίας και Οικονομικών 37930/ΔΙ0Ε1264/14.10.2005 
(ΦΕΚ 1435Β') για τον καθορισμό αρμοδιοτήτων των Υφυ¬ 
πουργών Οικονομίας & Οικονομικών. 

3. Τις διατάξεις του άρθρου 62 του ν. 2238/1994 (ΦΕΚ 
151 Α') που ορίζει τις προθεσμίες υποβολής των ετήσιων 
δηλώσεων φορολογίας εισοδήματος. 

4. Την μη έγκαιρη χορήγηση στους πρατηριούχους 
υγρών καυσίμων της βεβαίωσης ασφαλιστικών εισφο¬ 
ρών τους από το Ταμείο Επικουρικής Ασφάλισης και 
Κοινής Διανομής Πρατηριούχων Υγρών Καυσίμων. 

5. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε : 

1. Η προθεσμία υποβολής των δηλώσεων φορολογίας 
εισοδήματος οικ. έτους 2006 ειδικά για τους πρατηρι¬ 
ούχους υγρών καυσίμων ορίζεται η 3η Απριλίου 2006 
αντί της 1ης Μαρτίου 2006. Η υποβολή των δηλώσεων 
αυτών ολοκληρώνεται μέσα σε έντεκα (11) εργάσιμες 
ημέρες ανάλογα με το τελευταίο ψηφίο του αριθμού 
φορολογικού μητρώου του φορολογουμένου, με αρχή, 
για το ψηφίο 1 στις 3 Απριλίου του 2006. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Φεβρουάριου 2006 

Ο ΥΦΥΠΟΥΡΓΟΣ 

ΑΝΤ. ΜΠΕΖΑΣ 
-♦- 

Αριθμ. Φ.0700/ΟΙΚ.1744/91 (4) 

Συγκρότηση ομάδας εργασίας για την εκπόνηση ανα- 
λογιστικών - οικονομικών μελετών για θέματα της 
Εταιρείας Ολυμπιακές Αερογραμμές και του Ομίλου 
Ολυμπιακή Αεροπορία - Υπηρεσίες Α.Ε., του Ταμεί¬ 
ου Αρωγής Προσωπικού Ο.Τ.Ε., την εκτίμηση της πο¬ 
ρείας οικονομικών μεγεθών του ΕΤΕΑΜ και για την 
επίλυση χρόνιων προβλημάτων των ατόμων ειδικών 
κοινωνικών ομάδων. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις των εδαφ. α, β, γ, και δ της παρ. 3 του 
αρ. 8 του ν. 2042/92 (Α, 75). 

2. Τις διατάξεις του ν. 3049/2002 (ΦΕΚ Α' 212) «Απο¬ 
κρατικοποίηση επιχειρήσεων του Δημοσίου και άλλες 
διατάξεις» και την ανάγκη προσδιορισμού του κόστους 
ώστε να καταστεί δυνατή η υλοποίηση των διατάξεων 
αυτών. 

3. Τις διατάξεις του π.δ/τος 372/95 «Μεταφορά της 
Γ.Γ.Κ.Α. από το Υπουργείο Υγείας και Πρόνοιας & Κοι¬ 
νωνικών Ασφαλίσεων στο Υπουργείο Εργασίας & Κοι¬ 
νωνικών Ασφαλίσεων (Α, 201). 

4. Τις διατάξεις του π.δ/τος 33/2006 «Διορισμός μελών 
της Κυβέρνησης και Υφυπουργών» (Α 35). 

5. Τις διατάξεις του π.δ/τος 213/1992 «Οργανισμός της 
Γ.Γ.Κ.Α.» (Α, 102). 

6. Τ ις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98Α'). 

7. Τις διατάξεις του άρθ. 4 της αριθμ. 80088/31.10.2001 
Απόφασης του Πρωθυπουργού & Υπουργού Εργασίας 
& Κοινωνικών Ασφαλίσεων (Β, 1485). 

8. Το από 21.12.2005 πρακτικό της Ομάδας Εργασίας 
για τα Ασφαλιστικά και την οικ.2/71058/0025/ 30.12.2005 
απόφαση του Υπουργείου Οικονομίας και Οικονομι¬ 
κών. 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού. Η δαπάνη, η οποία θα ανέλθει στο 
ποσό των 18.476,64 ευρώ θα βαρύνει τις πιστώσεις του 
Λ.Β.Κ.Α., που τηρείται στη Γ.Γ.Κ.Α. 

10. Την άμεση και επείγουσα ανάγκη εκπόνησης ανα- 
λογιστικής - οικονομικής μελέτης για : 

α. Τη μέτρηση αναλογιστικών μεγεθών για την επίλυση 
του ασφαλιστικού προβλήματος του προσωπικού της 
Εταιρείας Ολυμπιακές Αερογραμμές και του Ομίλου 
Ολυμπιακή Αεροπορία - Υπηρεσίες Α.Ε, για το Ταμείο 
Αρωγής Προσωπικού Ο.Τ.Ε. μετά την εθελούσια απο¬ 
χώρηση μεγάλου αριθμού ασφαλισμένων του Ταμείου 
και την εκτίμηση της πορείας των οικονομικών μεγεθών 
του ΕΤΕΑΜ. Στα πλαίσια του ανωτέρω αντικειμένου θα 
απαιτηθεί η καταγραφή του υπηρετούντος προσωπι¬ 
κού, η επεξεργασία των στατιστικών δεδομένων και η 
εκπόνηση αναλογιστικής και οικονομικής μελέτης για 
την εκτίμηση του κόστους. 

β. Τη μελέτη των οικονομικών στοιχείων των φο¬ 
ρέων Επικουρικής Ασφάλισης προκειμένου να δια¬ 
πιστωθεί η δυνατότητα κάλυψης των συνταξιούχων 
τους με επιδόματα απολύτου αναπηρίας. Η ανωτέρω 
επεξεργασία των οικονομικών δεδομένων θα αφο¬ 
ρά σε πρώτο στάδιο την κάλυψη των συνταξιούχων 
Ε.Τ.Ε.Α.Μ. για τις περιπτώσεις απολύτου αναπηρίας 
λόγω τυφλότητας. Στη συνέχεια η μελέτη θα επεκτα¬ 
θεί και στις υπόλοιπες κατηγορίες προσώπων ήδη 
συνταξιούχων φορέων κύριας ασφάλισης οι οποίοι 
λαμβάνουν επιδόματα τετραπληγίας κλπ. Επειδή το 
συγκεκριμένο κομμάτι του έργου θα στηριχθεί σε 
στατιστικά στοιχεία του ΙΚΑ - ΕΤΑΜ, σκόπιμο θα είναι 
να συμμετάσχει στην ομάδα και εκπρόσωπος της 
Διεύθυνσης Αναλογιστικών Μελετών και Στατιστικής 
του Ι.Κ.Α. - Ε.Τ.Α.Μ., αποφασίζουμε : 

Συγκροτούμε στη Γενική Γραμματεία Κοινωνικών 


Ασφαλίσεων (Γ.Γ.Κ.Α.) του Υπουργείου Απασχόλησης 
και Κοινωνικής Προστασίας, ομάδα εργασίας για την 
εκπόνηση αναλογιστικών μελετών για τον υπολογισμό 
των επιβαρύνσεων των Ασφαλιστικών Οργανισμών, 
από την υπό ορισμένες προϋποθέσεις αποχώρηση των 
υπαλλήλων της Εταιρείας Ολυμπιακές Αερογραμμές 
και του Ομίλου Ολυμπιακή Αεροπορία - Υπηρεσίες Α.Ε., 
για το Ταμείο Αρωγής Προσωπικού Ο.Τ.Ε., και οικο¬ 
νομικών μελετών για την εκτίμηση της πορείας των 
οικονομικών μεγεθών του ΕΤΕΑΜ και για την επίλυση 
χρόνιων προβλημάτων των ατόμων ειδικών κοινωνικών 
ομάδων. 

Η ομάδα εργασίας θα αποτελείται από τους παρα¬ 
κάτω: 

1. Κυριάκη Δημήτριο, Προϊστάμενο της Δ/νσης Ανα- 
λογιστικών Μελετών της Γ.Γ.Κ.Α., ως πρόεδρο της ομά¬ 
δας. 

2. Κουτρουμπή, Ιωάννη, ειδικό σε θέματα Ασφάλισης 
και Εργασίας, ως μέλος. 

3. Σκιαδά Χριστόφορο, Προϊστάμενο της Δ/νσης Ανα- 
λογιστικών Μελετών και Στατιστικής του Ι.Κ.Α. - Ε.Τ.Α.Μ., 
ως μέλος. 

4. Ρήγα - Αναστασοπούλου Βασιλική, Προϊσταμένη 
Τμήματος Γ.Γ.Κ.Α., ως μέλος. 

5. Ψυχοπαιδόπουλο Ευάγγελο, Προϊστάμενο Τμήματος 
Γ.Γ.Κ.Α., ως μέλος 

6. Νιάρχο Παναγιώτη, Προϊστάμενο Τμήματος Γ.Γ.Κ.Α., 
ως μέλος 

7. Νικολάου Χρήστο, υπάλληλο της Γ.Γ.Κ.Α., ως μέ¬ 
λος 

8. Ζουλάκη Αγγελική, υπάλληλο της Γ.Γ.Κ.Α., ως μέ¬ 
λος. 

9. Χαραγκιώνη Κωνσταντίνο, υπάλληλο της Γ.Γ.Κ.Α., 
ως μέλος. 

10. Τζαγκαρουλάκη Ιωάννη, υπάλληλο της Γ.Γ.Κ.Α., ως 
μέλος. 

11. Λυτροκάπη Αννα, υπάλληλο της Γ.Γ.Κ.Α., ως μέλος 

12. Χελιδόνη Γεώργιο, υπάλληλο του Ι.Κ.Α. - Ε.Τ.Α.Μ., 
ως μέλος. 

Γραμματείς της ομάδας εργασίας ορίζονται η Μπίρ- 
μπα Ιωάννα που υπηρετεί με απόσπαση στη Γ.Γ.Κ.Α. και 
ο Λουκής Γεώργιος, τακτικός υπάλληλος της Γ.Γ.Κ.Α. 

Έργο της ομάδας θα είναι το εξής: 

α. Η μέτρηση αναλογιστικών μεγεθών για την επίλυση 
του ασφαλιστικού προβλήματος του προσωπικού της 
Εταιρείας Ολυμπιακές Αερογραμμές και του Ομίλου 
Ολυμπιακή Αεροπορία - Υπηρεσίες Α.Ε και για το Ταμείο 
Αρωγής Προσωπικού Ο.Τ.Ε. Στα πλαίσια του ανωτέρω 
αντικειμένου θα απαιτηθεί η καταγραφή του υπηρετού¬ 
ντος προσωπικού, η επεξεργασία των στατιστικών δε¬ 
δομένων και η εκπόνηση οικονομικής και αναλογιστικής 
μελέτης για την εκτίμηση του κόστους. 

β. Η μελέτη των οικονομικών στοιχείων για την εκτί¬ 
μηση της πορείας των οικονομικών μεγεθών του ΕΤΕΑΜ 
και των φορέων Επικουρικής Ασφάλισης προκειμένου να 
διαπιστωθεί η δυνατότητα κάλυψης των συνταξιούχων 
τους με επιδόματα απολύτου αναπηρίας. Η ανωτέρω 
επεξεργασία των οικονομικών δεδομένων θα αφορά σε 
πρώτο στάδιο την κάλυψη των συνταξιούχων Ε.Τ.Ε.Α.Μ. 
για τις περιπτώσεις απολύτου αναπηρίας λόγω τυφλό- 

τητας. Στη συνέχεια η μελέτη θα επεκταθεί και στις 
υπόλοιπες κατηγορίες προσώπων ήδη συνταξιούχων 
φορέων κύριας ασφάλισης οι οποίοι λαμβάνουν επιδό¬ 
ματα τετραπληγίας κλπ. 

Η ομάδα θα συνεδριάζει (6) έξι φορές κατ'ανώτατο 
όριο μηνιαίως, εκτός ωρών εργασίας των Δημοσίων 
Υπηρεσιών, στα γραφεία της Γ.Γ.Κ.Α. (Σταδίου 29, Αθή¬ 
να), μετά από πρόσκληση του Προέδρου της. 

Το έργο της ομάδας θα ολοκληρωθεί (1) ενός έτους 
από τη δημοσίευση της απόφασης αυτής. 

Καθορίζουμε την κατά συνεδρίαση αποζημίωση του 
Προέδρου, των μελών και των γραμματέων της ομάδας 
εργασίας στο ποσό των 42,77 ευρώ κατ’ άτομο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουάριου 2006 

Ο ΥΠΟΥΡΓΟΣ 

ΣΑΒΒΑΣ ΤΣΙΤΟΥΡΙΔΗΣ 
-♦- 

Αριθμ. Υ4β/οικ. 21998/Φ25 (5) 

Καθορισμός του ύψους επιχορήγησης του «ΩΝΑΣΕΙΟΥ 
ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» για το οικονομι¬ 
κό έτος 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του άρθρου 5 του ν. 2019/1992 «Κύρωση 
Συμβάσεως μεταξύ του Ελληνικού Δημοσίου και του 
Ιδρύματος ΚΟΙΝΟΦΕΛΕΣ ΙΔΡΥΜΑ ΑΛΕΞΑΝΔΡΟΣ ΩΝΑ¬ 
ΣΗΣ και ίδρυση Νομικού Προσώπου Ιδιωτικού Δικαίου με 
την επωνυμία «ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕΝΤΡΟ» 
(ΦΕΚ 28/Α/27.2.1992). 

2. Τις διατάξεις του άρθρου 3 του ν. 2469/1997 Περι¬ 
ορισμός και Βελτίωση της αποτελεσματικότητας των 
κρατικών δαπανών. 

3. Το υπ’ αριθμ. 81 π.δ/γμα (ΦΕΚ 57/Α/02) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών”. 

4. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β') Κοινή Απόφαση του Πρωθυπουργού και του Υπουργού 
Οικονομίας και Οικονομικών «Ανάθεση Αρμοδιοτήτων 
στους Υφυπουργούς Οικονομίας και Οικονομικών”. 

5. Την εγκεκριμένη πίστωση του Φ210 ΚΑΕ 2543 «Επι¬ 
χορήγηση στο ΩΝΑΣΕΙΟ ΚΑΡΔΙΟΧΕΙΡΟΥΡΓΙΚΟ ΚΕ¬ 
ΝΤΡΟ» του προϋπολογισμού οικονομικού έτους 2006 
του Υπουργείου Υγείας και Κοινωνικής Αλληλεγγύης 
ύψους 9.200.000,00 Ευρώ, αποφασίζουμε : 

Καθορίζουμε το ύψος της επιχορήγησης του «ΩΝΑΣΕΙ- 
ΟΥ ΚΑΡΔΙΟΧΕΙΡΟΥΡΓΙΚΟΥ ΚΕΝΤΡΟΥ» από το Δημόσιο 
για το οικονομικό έτος 2006 στο ποσό των εννέα εκα¬ 
τομμυρίων διακοσίων χιλιάδων Ευρώ (9.200.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 


Αριθμ. Υ4β/Γ. Π.οικ./22003/φ125 (6) 

Καθορισμός του ύψους επιχορήγησης του Γενικού Νο¬ 
σοκομείου ΠΑΠΑΓΕΩΡΓΙΟΥ για το οικονομικό έτος 
2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 

ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Έχοντας υπόψη: 

1. Τις διατάξεις του ν. 1964/1991 (ΦΕΚ 146/Α/26.9.1991) 
«Κύρωση Σύμβασης μεταξύ του Ελληνικού Δημοσίου 
και του Ιδρύματος ΠΑΠΑΓΕΩΡΓΙΟΥ» και του νόμου 
2618/16.6.1998 (ΦΕΚ 128/Α/16.6.1998) με τον οποίο κυρώ¬ 
θηκε η τροποποιητική σύμβαση της 3.11.1997. 

2. Τις διατάξεις του άρθρου 3 του ν. 2469/1997 Περι¬ 
ορισμός και Βελτίωση της αποτελεσματικότητας των 
κρατικών δαπανών. 

3. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β') Κοινή Απόφαση του Πρωθυπουργού και του Υπουρ¬ 
γού Οικονομίας και Οικονομικών «Ανάθεση Αρμοδιοτή¬ 
των στους Υφυπουργούς Οικονομίας και Οικονομικών” 

4. Το υπ’ αριθμ. 81 π.δ/γμα (ΦΕΚ 57/Α/02) «Συγχώνευση 
των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών”. 

5. Την εγκεκριμένη πίστωση του Φ210 ΚΑΕ 2542 «Επι¬ 
χορήγηση στο Γ. Ν. ΠΑΠΑΓΕΩΡΓΙΟΥ» του προϋπολογι¬ 
σμού οικονομικού έτους 2006 του Υπουργείου Υγείας 
και Κοινωνικής Αλληλεγγύης ύψους 27.000.000,00 €, 
αποφασίζουμε : 

Καθορίζουμε το ύψος της επιχορήγησης του Γ ενικού 
Νοσοκομείου ΠΑΠΑΓΕΩΡΓΙΟΥ από το Δημόσιο για το 
οικονομικό έτος 2006 στο ποσό των είκοσι επτά εκα¬ 
τομμυρίων ευρώ (27.000.000,00 €). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Φεβρουάριου 2006 

οι ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ ΥΓΕΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΗΣ ΑΛΛΗΛΕΓΓΥΗΣ 

Π. ΔΟΥΚΑΣ Δ. ΑΒΡΑΜΟΠΟΥΛΟΣ 

-♦- 

Αριθμ. 7001/2/1263-κε (7) 

Επέκταση τοπικής αρμοδιότητας αστυνομικών 
υπηρεσιών. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τα άρθρα 8 παρ. 5 και 11 παρ. 6 του ν. 1481/1984 «Ορ¬ 
γανισμός Υπουργείου Δημόσιας Τάξης» (Α'-152), όπως 
το δεύτερο άρθρο αντικαταστάθηκε με το άρθρο 1 παρ. 
1 του ν. 1590/1986 (Α'- 49). 

2. Το άρθρο 28 παρ. 1 του ν. 2800/2000 «Αναδιάρθρω¬ 
ση Υπηρεσιών Υπουργείου Δημόσιας Τάξης, σύσταση 
Αρχηγείου Ελληνικής Αστυνομίας και άλλες διατάξεις» 
(Α'- 41). 

3. Το άρθρο 90 του Κώδικα νομοθεσίας για την Κυ¬ 
βέρνηση και τα κυβερνητικά όργανα, που κυρώθηκε με 
το άρθρο πρώτο του π. δ/τος 63/2005 (Α'- 98). 

4. Το άρθρο 1 περίπτωση Β' εδάφιο 27 της 7004/3/40-ν 
από 20.2.2006 απόφασης του Υπουργού Δημόσιας Τάξης 

«Μεταβίβαση αρμοδιοτήτων Υπουργού Δημόσιας Τάξης 
σε υφιστάμενα υπηρεσιακά όργανα» (Β'- 242). 

5. Το γεγονός ότι από τις διατάξεις της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

Αρθρο 1 

Επέκταση τοπικής αρμοδιότητας Τμήματος 
Τροχαίας Κοζάνης 

Επεκτείνεται η τοπική αρμοδιότητα του Τμήματος 
Τροχαίας Κοζάνης της Αστυνομικής Διεύθυνσης Κοζά¬ 
νης και στο τμήμα της Εγνατίας Οδού, που προσδιο¬ 
ρίζεται από τον ανισόπεδο κόμβο Πολυμύλου Κοζάνης 
μέχρι τον ανισόπεδο κόμβο Σιάτιστα Κοζάνης. 

Αρθρο 2 

Επέκταση τοπικής αρμοδιότητας Τμήματος Τροχαίας 

Γ ρεβενών 

1. Επεκτείνεται η τοπική αρμοδιότητα του Τμήματος 
Τροχαίας Γρεβενών της Αστυνομικής Διεύθυνσης Γρε- 
βενών και στο τμήμα της Εγνατίας οδού που προσδιο¬ 
ρίζεται από τον ανισόπεδο κόμβο Γ ρεβενών μέχρι τον 
ανισόπεδο κόμβο Σιάτιστα Κοζάνης. 

2. Με τη ρύθμιση της προηγούμενης παραγράφου, η 
τοπική αρμοδιότητα του Τμήματος Τροχαίας Κοζάνης 
της Αστυνομικής Διεύθυνσης Κοζάνης, περιορίζεται ως 
προς το τμήμα του οδικού δικτύου της προαναφερό- 
μενης οδού, που περιλαμβάνεται στην περιοχή δικαι¬ 
οδοσίας του. 

Αρθρο 3 

Επέκταση τοπικής αρμοδιότητας Αστυνομικού 
Τ μήματος Λεχαινών 

Επεκτείνεται η τοπική αρμοδιότητα του Αστυνομι¬ 
κού Τμήματος Λεχαινών της Αστυνομικής Διεύθυνσης 
Ηλείας και στο δημοτικό διαμέρισμα Μπόρσιον του δή¬ 
μου Λεχαινών και περιορίζεται, αντίστοιχα, η εδαφική 
δικαιοδοσία του Αστυνομικού Σταθμού Τραγανού του 
Αστυνομικού Τμήματος Ανδραβίδας της ίδιας Αστυνο¬ 
μικής Διεύθυνσης. 

Αρθρο 4 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Φεβρουάριου 2006 
Ο Αρχηγός 

ΓΕΩΡΓΙΟΣ ΑΓΓΕΛΑΚΟΣ 

-♦- 

Αριθμ. 3627.11/2/2006 (8) 

Τροποποίηση της κοινής υπουργικής απόφασης Οικο¬ 
νομίας και Οικονομικών - ΥΕΝ Αριθμ. Πρωτ. 3627.11/ 
06/9.9.2004 «Επιδότηση Πρακτικής Ασκησης Α' ετών 
σπουδαστών ΑΕΝ επί πλοίου, ετών 2004-2006». 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - 
ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις: 

α) Του ν. 2575/1998 (ΦΕΚ 23 Α/98) παρ. 8 άρθρο 9 


“Ρύθμιση Θεμάτων Αρμοδιότητας Υπουργείου Εμπορικής 
Ναυτιλίας” όπως τροποποιήθηκε με το ν. 2819/00 (ΦΕΚ 
84Α/00) άρθρο 19παρ 4α. 

β) Του ν. 2638/1998 «Οργάνωση και λειτουργία της 
ναυτικής εκπαίδευσης, μισθολογικές ρυθμίσεις για 
το προσωπικό αυτής και άλλες διατάξεις», (ΦΕΚ 
204Α/2.9.1998). 

γ) Του άρθρου 90 του «Κώδικα Νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (ΦΕΚ 98Α'). 

δ) Του π.δ. 251/1999 (ΦΕΚ 206 Α/7.10.1999) “Εκπαίδευση 
επί πλοίου των σπουδαστών των Ακαδημιών Εμπορικού 
Ναυτικού”. 

ε) Της υπ’ αριθμ. 3627.11/ 06/9.9.2004 κοινής υπουργικής 
απόφασης Οικονομίας και Οικονομικών - ΥΕΝ, «Επιδό¬ 
τηση Πρακτικής Άσκησης Α' ετών σπουδαστών ΑΕΝ επί 
πλοίου, ετών 2004-2006». 

ζ) Της κοινής υπουργικής απόφασης Μ 3615.3/03/00 
(ΦΕΚ 1393 Β/14.11.2000) «Εγκριση Κανονισμού Σπουδών 
Σχολών Πλοιάρχων και Μηχανικών (Π-Μ) των Ακαδημιών 
Εμπορικού Ναυτικού (Κ.Σ/ΑΕΝ). 

2. Την υπ’ αριθμ. 7637/20.5.2004 Απόφαση Ένταξης 
Πράξης στο Μέτρο 2.3 του ΕΠΕΑΕΚ με τίτλο: «ΠΡΑ¬ 
ΚΤΙΚΗ ΑΣΚΗΣΗ Α' ΕΤΩΝ ΣΠΟΥΔΑΣΤΩΝ ΑΚΑΔΗΜΙΩΝ 
ΕΜΠΟΡΙΚΟΥ ΝΑΥΤΙΚΟΥ (ΑΕΝ) ΕΠΙ ΠΛΟΙΟΥ 2004-2006» 
και Κωδικό ΜΙδ: 90209 της Ειδικής Υπηρεσίας Διαχεί¬ 
ρισης Ε.Π.: «ΕΚΠΑΙΔΕΥΣΗ ΚΑΙ ΑΡΧΙΚΗ ΕΠΑΓΓΕΛΜΑΤΙΚΗ 
ΚΑΤΑΡΤΙΣΗ» (ΕΠΕΑΕΚ). 

3. Την από 13.7.2004 Απόφαση Υπουργού Οικονο¬ 
μίας και Οικονομικών περί εντάξεως στο ΠΔΕ 2004, 
ΣΑΕ 090/3, του έργου με τίτλο: «ΠΡΑΚΤΙΚΗ ΑΣΚΗΣΗ Α' 
ΕΤΩΝ ΣΠΟΥΔΑΣΤΩΝ ΑΚΑΔΗΜΙΩΝ ΕΜΠΟΡΙΚΟΥ ΝΑΥΤΙ¬ 
ΚΟΥ (ΑΕΝ) ΕΠΙ ΠΛΟΙΟΥ 2004-2006», με κωδικό έργου 
2004ΣΕ 09030001. 

4. Το γεγονός ότι από τις διατάξεις της παρούσας 
προκαλείται συνολική δαπάνη ποσού 19.027.020,00 
ευρώ. 

Η ανωτέρω δαπάνη επιβαρύνει κατά ποσοστό 25% 
(ήτοι 4.756.755,00 ευρώ) τον Κρατικό Προϋπολογισμό 
(Π.Δ.Ε., το έργο αριθμ., ΣΑΕ 2004/09030001, Τομέας Εκ¬ 
παίδευση, Υποτομέας Ναυτική Εκπαίδευση και Φορέας 
ΥΕΝ) και κατά ποσοστό 75% (ήτοι 14.270.265,00 ευρώ) 
το Γ' ΚΠΣ δεδομένου ότι το συγκεκριμένο έργο χρη¬ 
ματοδοτείται και από την Ευρωπαϊκή Ένωση, αποφα¬ 
σίζουμε : 

1. Τροποποιούμε την αναφερομένη, υπό στοιχείο (ε) του 
προοιμίου της παρούσης, κοινής υπουργικής απόφασης, 
αντικαθιστώντας την παράγραφο 3, ως εξής : 

«Η είσπραξη του ποσού επιδότησης θα διενεργείται 
από την πλοιοκτήτρια εταιρεία κατόπιν σχετικής εξου¬ 
σιοδότησης του δικαιουμένου την επιδότηση σπουδα¬ 
στή. 

Οι ενδιαφερόμενες πλοιοκτήτριες εταιρείες θα πρέπει 
να υποβάλλουν στον αρμόδιο υπόλογο διαχείρισης του 
Προγράμματος Δημοσίων Επενδύσεων (ΠΔΕ), τ’ ακόλου¬ 
θα δικαιολογητικά παραστατικά: 

α) Εξουσιοδότηση του σπουδαστή προς την διαχει- 
ρίστρια εταιρεία να εισπράξει για λογαριασμό του το 
ποσόν της επιδότησης. 

β) Βεβαίωση από την αρμόδια Διεύθυνση Ναυτιλιακής 
Πολιτικής & Ανάπτυξης [Τ μήμα Β' του ΥΕΝ, ότι ο αϊτών 
το επίδομα, είναι πράγματι διαχειριστής του πλοίου 

ή κάθε άλλο έγγραφο από το οποίο να προκύπτει η 
ιδιότητα αυτή. 

γ) Εξοφλητικές αποδείξεις ή επικυρωμένα αντίγραφα 
μισθοδοτικών καταστάσεων της διαχειρίστριας εται¬ 
ρείας, από τις οποίες θα προκύπτει η καταβολή του 
επιδόματος στον δικαιούχο σπουδαστή και στις οποίες 
θα αναγράφονται αναλυτικά τα ποσά των ασφαλιστικών 
εισφορών που ο εφοπλιστής υποχρεούται να αποδώσει 
στο ΝΑΤ και λοιπά Ταμεία. 

Ο υπόλογος διαχείρισης του Προγράμματος Δημοσίων 
Επενδύσεων (ΠΔΕ) θα παραλαμβάνει από το αρμόδιο 
γραφείο, ΥΕΝ/ Διεύθυνση Εκπαίδευσης Ναυτικών τμήμα 
Β'/Γρ. Ναυτολόγησης Σπουδαστών, στοιχεία:α) για το 
πλοίο επί του οποίου εκπαιδεύτηκε κάθε σπουδαστής, 
β) για την πλοιοκτήτρια εταιρεία, γ) για το χρονικό 
διάστημα εκπαίδευσης.» 

2. Κατά τα λοιπά ισχύει η (ε) σχετική Απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 16 Φεβρουάριου 2006 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΟΙΚΟΝΟΜΙΑΣ 

ΟΙΚΟΝΟΜΙΚΩΝ ΕΜΠΟΡΙΚΗΣ ΝΑΥΤΙΛΙΑΣ 

ΧΡΗΣΤΟΣ ΦΩΛΙΑΣ ΜΑΝΩΛΗΣ Κ. ΚΕΦΑΛΟΓΙΑΝΝΗΣ 
-♦- 

Αριθμ. 2902 (9) 

Τροποποίηση της συστατικής πράξης της Δημοτικής 
επιχείρησης Πολιτισμού, Αθλητισμού, Τουρισμού και 
Κοινωνικής Αλληλεγγύης Δήμου Ποταμιάς. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 277 και 278 του π.δ. 410/ 
1995. 

2. Τις διατάξεις των άρθρων 2 και 6 του ν. 2503/1997. 

3. Την υπ’ αριθμ. 3014/2002 (ΦΕΚ 272/Τ.Β72002) από¬ 
φασή μας, περί συστάσεως της «Δημοτικής Επιχείρηση 
Πολιτισμού, Αθλητισμού, Τουρισμού και Κοινωνικής Αλ¬ 
ληλεγγύης δήμου Ποταμιάς». 

4. Την υπ’ αριθμ. 6α /2006 απόφαση του Δημοτικού 
Συμβουλίου Ποταμιάς, περί τροποποίησης της συστα¬ 
τικής πράξης της Επιχείρησης. 

5. Την 2682/10.5.2001 (ΦΕΚ 597/Τ.Β./21.5.2001) απόφασή 
μας, περί παροχής εξουσιοδότησης υπογραφής εγγρά¬ 
φων στον Προϊστάμενο της Δ/νσης Αυτοδιοίκησης και 
Αποκέντρωσης «Με εντολή Γ ενικού Γ ραμματέα Περιφέ¬ 
ρειας Θεσσαλίας», αποφασίζουμε : 

Τροποποιούμε την υπ’ αριθμ. 3014/2002 απόφασή μας 
με την οποία συστήθηκε η Δημοτική Επιχείρηση Πολιτι¬ 
σμού, Αθλητισμού, Τουρισμού και Κοινωνικής Αλληλεγ¬ 
γύης δήμου Ποταμιάς, ως προς τους σκοπούς της Επι¬ 
χείρησης στους οποίους προστίθενται τα παρακάτω: 

Α Τομέας περιβάλλοντος 

Η εκπόνηση μελετών, η ανάληψη και υλοποίηση πρω¬ 
τοβουλιών, για την προστασία του περιβάλλοντος και 
των οικοσυστημάτων της περιοχής, την ανάπτυξη πε¬ 
ριβαλλοντικών προγραμμάτων, κ.λπ. 

ΔΗΛΑΔΗ 

1) Ο σχεδιασμός, προγραμματισμός, ιεράρχηση, επι¬ 
λογή, μελέτη και εκτέλεση έργων, οριοθέτησης ζωνών 


προστασίας του φυσικού περιβάλλοντος σε συνεργασία 
με τους υπόλοιπους φορείς του Νομού. 

2) Η εκπόνηση μελετών περιβαλλοντικών επιπτώσε¬ 
ων. 

3) Η τήρηση των προδιαγραφών προστασίας του πε¬ 
ριβάλλοντος κατά την υλοποίηση των παραγωγικών 
δράσεων στην περιοχή. 

4) Η ενίσχυση της οικολογικής οπτικής και περιβαλ¬ 
λοντικής συνείδησης των πολιτών και φορέων της πε¬ 
ριοχής. 

5) Η προστασία και διαχείριση βιοτόπων - οικοτύ¬ 
πων, προστασία ειδών, περιοχές ιδιαιτέρου φυσικού 
κάλους. 

6) Η προστασία και αποκατάσταση τοπίων και οικι¬ 
στική ανάπλαση. 

7) Η Υποστήριξη δράσεων για θεσμούς και κέντρα 
περιβαλλοντικής εκπαίδευσης. 

8) Η προστασία και ορθολογική διαχείριση του περι¬ 
βάλλοντος των φυσικών πόρων και η εκπόνηση μελετών 
που έχουν σχέση με τον εμπλουτισμό και αξιοποίηση 
του πρασίνου, τη διαχείριση του φυσικού και αστικού 
περιβάλλοντος, η ευαισθητοποίηση των δημοτών σε 
αντίστοιχα θέματα, η προώθηση περιβαλλοντικής επι¬ 
μόρφωσης, η ενεργός συμμετοχή σε σχετικά προγράμ¬ 
ματα της Ευρωπαϊκής Ένωσης, η παροχή υπηρεσιών 
συμβούλου σε θέματα ρύπανσης, κυκλοφορίας και 
πρασίνου του Δήμου, η ανάπτυξη και προώθηση συ¬ 
νεργασιών με Πανεπιστημιακούς και Δημόσιους γενικά 
Οργανισμούς και Επιχειρήσεις Κοινής Ωφέλειας, καθώς 
και με άλλους φορείς ή ιδιώτες. 

9) Η αξιοποίηση και διαχείριση του πρασίνου του Δή¬ 
μου με τη δημιουργία αθλητικών χώρων, χώρων ψυχα¬ 
γωγίας, πολιτιστικών και λοιπών εκδηλώσεων. 

10) Η διαχείριση των απορριμμάτων και λυμάτων, ο 
καθαρισμός και η συντήρηση φρεατίων, αυλακιών, η 
αποκομιδή ογκωδών άχρηστων υλικών, η εφαρμογή 
προγράμματος ανακύκλωσης με διαλογή στην πηγή 
και άλλων προγραμμάτων, που αφορούν την καθαρι¬ 
ότητα και την αισθητική της περιοχής του Δήμου, την 
προστασία και βελτίωση του περιβάλλοντος. 

11) Η εκπόνηση και η εφαρμογή μελετών και προ¬ 
γραμμάτων, που προωθούν την αειφόρο και ισόρροπη 
ανάπτυξη, που εξασφαλίζουν την παραγωγική και κοι¬ 
νωνική συνοχή και διασφαλίζουν την προστασία του 
περιβάλλοντος στο σύνολο της περιοχής του Δήμου. 

12) Η οργάνωση ομάδων ανθρωπιστικής βοήθειας συμ¬ 
μετοχής και προσφοράς υπηρεσιών σε έκτακτα περι¬ 
στατικά (πλημμύρες - φωτιές - σεισμοί κ.λ.π.). 

13) Η οργάνωση και λειτουργία Κέντρου Ενημέρωσης 
για την απασχόληση, την κατάρτιση και την προώθηση 
της απασχόλησης. 

14) Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογρα- 
φικού Μουσείου. 

15) Η συνδιοργάνωση και λειτουργία με άλλους φορείς 
ή ιδιώτες επαγγελματικής κατάρτισης και απόκτησης 
επαγγελματικής εμπειρίας. 

Β Τομέας Αθλητισμού 

Η εξασφάλιση της αναγκαίας υποδομής σε χώρους, 
εγκαταστάσεις και εξοπλισμό. 

Η διοίκηση, διαχείριση και εκμετάλλευσή τους. 

Η συνεργασία με τα αθλητικά σωματεία και τους λοι¬ 
πούς φορείς του Αθλητισμού του Δήμου. 

Η στήριξη των δραστηριοτήτων τους. 

Η οργάνωση και λειτουργία ερασιτεχνικών αθλητικών 
τμημάτων. 

Η διοργάνωση περιοδικών και ετήσιων ομαδικών ή 
ατομικών αθλημάτων και αγώνων μαζικών αθλημάτων 
για την συμμετοχή των νέων και γενικότερα των κα¬ 
τοίκων της περιοχής του Δήμου σε αθλητικές δραστη¬ 
ριότητες και εκδηλώσεις και μέσω αυτών η σημαντική, 
πολιτιστική, πνευματική και κοινωνική ανάπτυξη των 
κατοίκων της περιοχής του Δήμου και η προώθηση 
συνεργασίας με άλλους αθλητικούς φορείς. 

Γ Τομέας Τουρισμού 

α. Η αξιοποίηση και προβολή των τουριστικών πόρων 
της περιοχής και η συμμετοχή σε σχετικές εκθέσεις. 

β. Η λειτουργία εκμετάλλευση εστιατορίων - αναψυ- 
κτηρίων - τουριστικών περιπτέρων κ.λ.π. 

γ. Η εκμετάλλευση τουριστικών μονάδων, σαπιρίηρ, 
ξενώνων, ξενοδοχείων. 

δ. Η κατασκευή - εκμετάλλευση μονάδων αγροτου- 
ρισμού. 

ε. Η συνεργασία με ορειβατικούς φυσιολατρικούς και 
λοιπούς συλλόγους για τη δημιουργία των υποδομών 
και των προϋποθέσεων για την τουριστική ανάπτυξη. 

5. Η οργάνωση, και διαχείριση νέων δραστηριοτήτων, 
όπως Περίπτερα, Κέντρα Πληροφόρησης Τουριστών, 
Ιηίο Κ 103 Κ 3 κ.λπ.). 

Δ Κοινωνική Αλληλεγγύη 

1) Η δημιουργία και λειτουργία τμημάτων Υγείας και 
Προληπτικής Υγιεινής, Ψυχολογικής Υποστήριξης και 
Ιατρικής Συμβουλευτικής, Αιμοδοσίας, Εργαστηρίων και 
Υπηρεσιών Πρωτοβάθμιας Ιατρικής Περίθαλψης. 

2) Η λειτουργία Κέντρων Ημερήσιας Φροντίδας Ηλι¬ 
κιωμένων (Κ.Η.Φ.Η.). 

3) Η υλοποίηση ειδικών προγραμμάτων Α.Μ.Ε.Α. 

4) Η υλοποίηση προγραμμάτων “Βοήθεια στο Σπίτι” 

5) Η λειτουργία Κέντρων Δημιουργικής Απασχόλησης 
Παιδιών (ΚΔΑΠ) 

6) Η λειτουργία Βρεφονηπιακών και Παιδικών Σταθ¬ 
μών. 

7) Η οργάνωση και λειτουργία παιχνιδότοπων. 

8) Η καλλιέργεια της κοινωνικής αλληλεγγύης και η 
υλοποίηση ειδικών προγραμμάτων ευαισθητοποίησης 
των κατοίκων, που θα συμβάλλουν στην απόρριψη 
των ρατσιστικών αντιλήψεων και της ξενοφοβίας, την 
απαλλαγή από τις φυλετικές προκαταλήψεις και τον 
περιορισμό της μεροληπτικής αντιμετώπισης των συ¬ 
νανθρώπων μας. 

9) Η ανάπτυξη συνεργασιών με Κοινοτικούς, Δημόσι¬ 
ους, Πανεπιστημιακούς Οργανισμούς, Ιδιωτικούς Φορείς, 
Επιχειρήσεις και φορείς κοινής ωφέλειας για την προ¬ 
ώθηση γενικά προγραμμάτων υγείας, πρόνοιας, κοινω¬ 
νικής πολιτικής, αειφόρο ανάπτυξη και βελτίωση της 
ποιότητας ζωής. 

10) Η γενικότερη ανάπτυξη δραστηριοτήτων, που έχουν 
ως σκοπό την παροχή υπηρεσιών κοινωνικής πολιτικής, 
σχετικές δράσεις και έργα. 

Ε Ανάληψη άλλων επιχειρηματικών δραστηριοτήτων 
όπως : 

1. Εκμετάλλευση των πλουτοπαραγωγικών πόρων του 


Δήμου (Αμμοληψία, άλλα αδρανή υλικά, υδάτινοι και αι¬ 
ολικοί πόροι για την παραγωγή ενέργειας φιλικής προς 
το περιβάλλον έχοντας πάντα υπόψη την προστασία και 
ορθολογική διαχείριση του περιβάλλοντος. 

2. Η οργάνωση εργαστηρίων για την παραγωγή πα¬ 
ραδοσιακών τοπικών προϊόντων με τη συνεργασία των 
κατοίκων του Δήμου και η οργάνωση της εμπορίας και 
προώθησής τους. 

3. Η εκπόνηση ή η ανάθεση σε εξωτερικούς συνεργά¬ 
τες της, μελετών και ερευνών κάθε μορφής για θέματα 
που σχετίζονται με τις δραστηριότητές της καθώς και 
με τις δραστηριότητες του Δήμου. 

4. Η εκμετάλλευση Δημοτικών και Λαϊκών Αγορών 
και η αξιοποίηση - εκμετάλλευση γενικά ακινήτων και 
χώρων ιδιοκτησίας του Δήμου καθώς και η εκμετάλ¬ 
λευση κάθε κινητής περιουσίας, που θα παραχωρηθούν 
στη Δημοτική Επιχείρηση, η συνεργασία με ιδιωτικούς 
φορείς, η ανάληψη βιώσιμων λοιπών επιχειρηματικών 
δραστηριοτήτων και η συμμετοχή σε άλλες επιχειρήσεις 
και εταιρίες με σκοπό την εξυπηρέτηση της οικονομίας 
της περιοχής του Δήμου. 

5. Η ανάπτυξη της απαραίτητης υποδομής για γρήγο¬ 
ρη πρόσβαση στις πληροφορίες που διαθέτουν περι¬ 
φερειακοί, εθνικοί ή διεθνείς οργανισμοί, η διαχείριση 
και διάχυσή τους προς όλα τα ενδιαφέροντα σε τοπικό 
επίπεδο μέρη (αγρότες επιχειρηματίες, εταιρείες, συλ¬ 
λόγους κ.λ.π.). 

6. Η κατασκευή, συντήρηση και επίβλεψη έργων σχε¬ 
τικών με τις δραστηριότητες της επιχείρησης. 

Από τις διατάξεις της απόφασης αυτής, δεν προ- 
καλείται δαπάνη σε βάρος του προϋπολογισμού του 
Δήμου. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Λάρισα, 17 Φεβρουάριου 2006 

Με εντολή Γ ενικού Γ ραμματέα Περιφέρειας 
Ο Προϊστάμενος Διεύθυνσης 
Γ. ΣΑΚΚΑΣ 
-♦- 

( 10 ) 

Χορήγηση άδειας ασκήσεως επαγγέλματος Κοινωνικού 
Λειτουργού στην Πλασκασοβίτη Αλεξάνδρα του Αλεξ. 
κάτοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την υπ’ αριθμ. 10083/2006 απόφαση του Νομάρ¬ 
χη Αχαΐας χορηγείται άδεια ασκήσεως επαγγέλματος 
Κοινωνικού Λειτουργού στην Πλασκασοβίτη Αλεξάνδρα 
του Αλεξάνδρου κάτοικο Πατρών. 

Με εντολή Νομάρχη 

Η Διευθύντρια 
ΠΑΝ. ΧΡΟΝΟΠΟΥΛΟΥ 

-♦- 

ΔΙΟΡΘΩ ΣΕΙΣ ΣΦΑ ΛΜΑΤΩΝ 

( 11 ) 

Στο ΦΕΚ 1953/30.12.2005, τεύχος Β', όπου έχει 
δημοσιευθεί η απόφαση Υφυπουργού Οικονομίας και 
Οικονομικών με αριθμ. 2/59004/0025 για την «παροχή 

της Εγγύησης του Ελληνικού Δημοσίου προς την 
ΑΓΡΟΤΙΚΗ ΤΡΑΠΕΖΑ ΤΗΣ ΕΛΛΑΔΟΣ (ΑΤΕ) για τη 
χορήγηση δανείου στον Οργανισμό Κεντρικής Αγοράς 
Αθηνών Α.Ε. (ΟΚΑΑ) ποσού 5.000.000 €» επκρέρεται η 
παρακάτω διόρθωση: 


Σελίδα 26871, στήλη 2η, στίχος 6 εκ των άνω : 
από το λανθασμένο : «πλέον εισφοράς του ν. 128/1995» 
στο ορθό : «πλέον εισφορά του ν. 128/1975». 

(Από το Υπουργείο Οικονομίας και Οικονομικών) 



02002432402060008 

